**ZAPISNIK**

**sa 13. sjednice Općinskog vijeća Općine Maruševec održane 16. travnja 2015. godine u prostorijama Općine Maruševec sa početkom u 18:30 sati**

SJEDNICI SU BILI NAZOČNI VIJEĆNICI: Andreja Ptiček – predsjednica Općinskog vijeća Općine Maruševec, Marijan Fatiga, Josip Vrbanec, Tomislav Šagi, Branko Đurkas, Dragutin Putar-Matuza, Dragutin Peharda, Blanka Glavica – Ječmenica, Josip Špoljar, Branko Mavrek, Danijela Možanić-Vrbanec, Dragutin Kišić, Vladimir Kolarić i Vjekoslav Bahun.

NENAZOČNI VIJEĆNICI: Stjepan Klen

OSTALI NAZOČNI: Ivan Šagi – načelnik Općine Maruševec, Ivan Vlahović – komunalni redar i Dragica Korpar – voditelj zapisnika.

PITANJA I PRIJEDLOZI VIJEĆNIKA

Predsjednica Općinskog vijeća - A. Ptiček izvijestila je vijećnike da je vijećnica Blanka Glavica Ječmenica izvijestila Općinsko vijeće da je prestala biti članicom SDP-a i nastavlja rad u Općinskom vijeću kao nezavisna vijećnica

J. Špoljar istaknuo je da je prije par dana ponovno je kontaktirao gospodina Hercega i dobio je odgovor da se još ništa nije pomaknulo sa mrtve točke u vezi njegovog zemljišta u Jurketincu. Gospodin Herceg je kupio od Općine zemljište, ali ništa se nije pomaklo sa mrtve točke oko njegovog izlaza na cestu. Vijećnik postavlja pitanje i što je riješeno u vezi prodaje zemljišta „Greblice“. Na prošloj sjednici održanoj 13. ožujka bilo je izvješće načelnika, a 17. ožujka je izašao članak u kojem se navodi da inspekcije ne nalaze ništa a mještani sumnjaju, u vezi Hudeka, pranja kamiona i nereda koji radi prema susjedima, a u izvješću načelnika ništa o tome nije bilo navedeno i vijećnici nisu bili sa time upoznati, to su važne stvari i to bi trebalo u izvješću načelnika navoditi. Vijećnik je predložio neka se malo bolje pojasni kakva je situacija s Hudekom i moli da se pojasni taj dio. Vijećnik je istaknuo da je čitao članak o održanom sastanku Vijeća za prevenciju na kojem su bili i predstavnici

Policijske uprave, a tamo nije ništa primijetio u vezi prometa teških kamiona na cesti Greda – Vinica. Po toj cesti se voze kao kauboji, a masa kamiona tuda prolazi i voze brzinom većom od 80 i tu bi svakako trebalo policiju obavijestiti da budu više prisutni na ovom području zbog ograničenja 7,5 tona kojih se većina prijevoznika ne pridržava.

Načelnik je odgovorio da je gospodin Herceg je kupio našu gmajnu do puta i dobio je izlaz na glavnu cestu. Bio je postupak kod sutkinje Šaško i on je u vezi toga išao dati izjavu u zapisnik i rješenje je stiglo i što se Botaja tiće, Herceg se može uknjižiti kao vlasnik. Ovaj dio postao je građevinski dio kada je Ivančević tražio prenamjenu. Ako gospodin Herceg ima kakvih problema može doći u Općinu i pomoći će mu se da to riješi. Gospodin Herceg bio je prije par dana osobno u prostorijama Općine i nije rekao da ima kakvih problema. Za Greblicu, prema podacima dobivenim od Porezne uprave cijena je približno 40,00 kuna/m2, a zbog specifičnosti zemljišta koje nije privedeno svrsi, Općina je dala izraditi vještački nalaz i vještak je u vještačkom nalazu predložio cijenu od 20,00 kuna/m2 s obzirom da zemljište treba tek privesti svrsi. Navedeni Vještački nalaz dostavili smo Poreznoj upravi i od njih smo zatražili mišljenje o tom Vještačkom nalazu, ali su nam odgovorili da oni ne mogu dati svoje mišljenje o tome jer za Vještački nalaz odgovara ovlašteni vještak, a njihova cijena koju oni primjenjuju je takva kakva je. Načelnik je istaknuo da će još vidjeti da li će se tražiti i mišljenje Državnog odvjetništva o tom vještačkom nalazu, ako oni uopće daju takvo mišljenje. Istaknuo je da je on je to prezentirao gospodinu Hercegu i gospodin Herceg sve to zna. Sva dokumentacija može se vidjeti u Jedinstvenom upravnom odjelu.

Načelnik je odgovorio da što se tiće gospodina Hudeka, ljudi nisu zadovoljna zašto mi ne zovemo njih da budu prisutni kada dođe koja inspekcija kod gospodina Hudeka. Načelnik je odgovorio da čak niti Općina nema informaciju kada koja inspekcija dolazi gospodinu Hudeku jer inspekcija nije o tome dužna izvještavati Općinu. Dobili smo informaciju od inspekcija da su nadzorom utvrdili da svi poslovi koje gospodin Hudek obavlja ispunjavaju tehničke uvjete iz njegove dozvole za rad. Ljudi se žale da on ostavi hladnjaču raditi cijelu noć što stvara buku. Zatim se postavlja pitanje što znači posao skidanja slova i dr.

J. Špoljar odgovorio je da je poanta njegovog pitanja zašto on to mora doznati iz novina da mi imamo problema sa gospodinom Hudekom, a nije to doznao iz izvješća načelnika.

V. Kolarić odgovorio je da takve stvari ne spadaju u izvješće o radu načelnika jer tome nema nikakve veze sa radom i odlukama načelnika.

I. Vlahović odgovorio je da je u Jedinstveni upravni odjel stigla predstavka ljudi u vezi problema sa radom gospodina Hudeka. Budući da Općina nije ovlaštena, odnosno nema zakonske mogućnosti za postupanje po ovim predstavkama već su za to ovlaštene nadležne inspekcijske službe, sve je proslijeđeno na 4 ministarstva u Zagreb. Komunalni redar je odgovorio da je kompletna dokumentacija kod njega i može se pogledati. Ima informaciju da je proveden inspekcijski nadzor, a izvješće o inspekcijskom nadzoru inspekcijske službe nisu nam dužne dostaviti i nisu nam ga niti dostavile. U Upravnom odjelu mogu se dobiti svi podaci vezani uz ovaj predmet.

Načelnik je odgovorio da su znakovi za ograničenja prijevoza tereta postavljeni, a naši prijevoznici imaju pravo prijevoza, dok se ostali moraju pridržavati znakova postavljenih na cesti. Bilo je od strane policije zaustavljanja i kažnjavanja. Akt za to je proslijeđen i Županijskoj upravi za ceste i gospodinu Zebecu.

B. Glavica Ječmenica istaknula je da ima pitanje u vezi svog kvarta. Stupovi za el. energiju su u stanju rušenja, kada će se to riješiti. Drugo pitanje odnosi se na zapušteno dječje igralište uz staru općinsku zgradu. Na igralištu su sprave polomljenje i sve se zaraslo. Prostor postoji i trebalo bi ga obnoviti, urediti i postaviti nove sprave. Sve je zaraslo. Pitanje je koje su namjere i kada se može očekivati da se igralište uredi i obnovi.

Načelnik je odgovorio da se igralište nije se stiglo do sada pokositi jer je Markom u gužvi, ali do utorka će to biti riješeno, kao i prostor oko stare općinske zgrade. Za električne stupove mu je teško reći, u planu su, ali to ovisi o Elektri.

B. Glavica – Ječmenica je odgovorila da ona ne pita za par centimetara trave nego za revitalizaciju igrališta. Da li će se sprave obnoviti i urediti jer je sve polomljeno. Neka se igralište privede svrsi.

Načelnik je odgovorio da će se igralište urediti i popraviti.

D. Peharda istaknuo je da ima pitanje vezano uz komunalnog redara, gdje se stalo sa nabavom GPS uređaja radi lociranja vlasnika zapuštenih parcela. Naglasio je da kod njega stalno dolaze ljudi koji su nezadovoljni sa zapuštenim parcelama koje imaju kraj svojih zemljišta. Kada će početi uređenje kolnika županijske ceste u D. Ladanju. Kada će se razmotriti i odrediti naknade za predsjednike MO jer imaju puno troškova, koji im se ne nadoknađuju, o čemu je već i gospodin Kolarić bio postavio pitanje. Vijećnik pita gdje se stalo sa odlučivanjem o tim naknadama i kada će početi javni radovi.

I. Vlahović je odgovorio da ako ljudi dolaze kod vijećnika, neka ih usmjere u Jedinstveni upravni odjel. Svi koji prijavljuju neka samo prijave parcelu, jer oni imaju točne podatke o vlasniku, a on se sa imenom prijavitelja neće koristiti, već sve prijavljuje po službenoj dužnosti. Što se tiće GPS-a boji se da ne bi bacili novac za neki uređaj koji možda nije kvalitetan i poslije se neće moći koristiti. Nije se problem locirati kod blizine raskršća i puta, ali na dugim parcelama teško je odrediti vlasnika. Ako se zna da susjed ima problema pošaljite ga kod nas.

D Peharda odgovorio je da sada komunalni redar treba ići van na teren jer je sada puno ljudi u polju i bez problema se može utvrditi vlasnik, ne može netko drugi raditi posao komunalnog redara. Iz izjave komunalnog redara njemu sada izgleda da on nije za GPS.

I. Vlahović je odgovorio da on je za GPS, samo se postavlja pitanje da li je to opravdani trošak i da li je to isplativo.

Načelnik je odgovorio da je nastavak radova na kolniku u Donjem Ladanju u planu ŽUC-a, ali intenzivno je u planu izvođenje Aglomeracije Varaždin za kanalizaciju kojom je obuhvaćena ova županijska cesta, te je trenutno rečeno da se mogu samo izvoditi radovi na dionicama gdje prijeti havarija, a to je od Hudeka do rotora u Gredi. Rečeno je da treba voditi računa da se ne radi tamo gdje će se poslije odmah kopati. U ovoj godini urediti će se ovi dijelovi oko Ivka, Biljevec i sl. Teško je reći kako će se ostali radovi dalje odvijati. Bilo je rečeno za naknade za predsjednike MO i ranije. Staviti će jednu raspravu na sjednicu Vijeća i neka se donese odluka ako se svi slože i neka se odredi visina naknade. Predsjednici Vijeća MO su to predlagali na svojim sastancima i to je točno, ali treba i sa njima vidjeti kakva bi to naknada bila i u kojoj veličini. Za javne radove je predan zahtjev sa programom ovih dana i rješenje će doći, a ovi iz socijalne skrbi rade i već su na terenu. Dana je prijava za 12 djelatnika iz domene javnih radova.

B. Mavrek postavio je pitanje za Poduzetničku zonu Selnik do kuda se tu došlo i kada kreću radovi.

Načelnik je odgovorio da radovi u Poduzetničkoj zoni idu u dvije faze. Prva faza je izrada tampona do asfalta. Trebaju se izniveliraju šahtovi. To bi koštalo oko 390.000 kuna bez PDV-a. Vidjeti ćemo koliku ćemo vrijednost dobiti u nabavi. Postoji mogućnost da taj iznos kroz godinu plaćamo u ratama, što nas dovodi u mogućnost da do kraja godine to i asfaltiramo.

Ako riješimo telekomunikacije i plin i postoji mogućnost da to sve riješimo kompletno do kraja godine. Tu još idu i kandelaberi za rasvjetu.

V. Kolarić postavio je pitanje da li se za uređenje zone mogu dobiti kakva sredstva iz Fondova i Varaždinske županije

Načelnik je odgovorio da se iz Županije sigurno ne može dobiti ništa, a Fondovi mogu financirati tamo gdje se još nije započelo sa radovima, a to kod nas nije slučaj.

V. Kolarić – predložio je da Vijeće donese odluku da se Općina ukoliko je potrebno i zaduži za završetak uređenja Poduzetničke zone, kako bi se Zona kompletno riješila, te da se parcele počnu prodavati, kako bi imali i prihod od toga i započeli sa poduzetničkim aktivnostima. Vijećnik ističe da je završetak te zone nužan i to se više ne može odlagati jer to već predugo traje, ako je potrebno zaduženje neka se i to napravi.

Načelnik je odgovorio da će zaduženje, ako treba, biti će po povratu sredstava IPARD-a u Proračun.

V. Kolarić istaknuo je da više ne možemo parcijalno rješavati problem. Dali smo si zadatak da ćemo urediti tu zonu i treba je staviti ove godine u funkciju, a na ovakav način to se neće postići.

B. Mavrek postavio je pitanje u vezi telekomunikacijskog čvora HT-a na rotoru u Gredi, da li ima kakvih informacija za taj čvor jer je taj čvor ranije bio najavljivan, a ljudi u dijelu Grede i Cerja N. imaju probelma sa signalom.

Načelnik je odgovorio da je županija pokrenula akciju sa širokopojasnim internetom.

B. Mavrek istaknuo je da je Osnovna škola u Maruševcu prešla u e-školu, a bilo bi dobro ako je moguće da se odradi i posao za Srednju školu u Maruševcu.

J. Vrbanec istaknuo je problem koji se javlja sa gledano na nove kontejnere postavljene na području Općine Maruševec. Ljudi u te kontejnere donose svašta, a ne samo ono što je funkcija kontejnera. Nemaju obzira ako su kontejneri puni, pa otpad ostavljaju oko kontejnera. Mještani su zapazili da kada su iz Ivkom-a došli prazniti te kontejnere, nešto su ručno ispraznili a nešto ostavili, tako da ni kontejneri nisu održavani kako treba. Vijećnik je predložio da bi možda preko Mjesnih odbora trebalo urigirati, ili putem nekakve okružnice ljude upoznati sa svrhom i načinom korištenja tih kontejnera.

I. Vlahović odgovorio je da je on u kontaktu sa Ivkom-om u vezi kontejnera. Sada na početku ljudi puno toga dovoze. Imamo problem sa ravnim staklom koji se ne uzima i to zbrinjavanje morati će Općina platiti. Na kontejnerima su potrgali i brave. Nadamo se da su to početni problemi i da će se ljudi toga otpada riješiti i da će se to smanjiti. Obećano je bilo od Ivkom-a da će se to danas riješiti, ali vidi da se nije riješilo. Istaknuo je da će se dalje ćuti sa njima. Nada se da su to samo problemi na početku.

D. Kišić postavio je pitanje koliko je ljudi na osnovi socijalnog statusa zaposleno u radu za opće dobro.

Načelnik je odgovorio da su svi koji su na spisku Centra za socijalnu skrb evidentirani kao radno sposobni, uključeni u taj rad i oni moraju odraditi 80-90 sati mjesečno. Postoji sada stroga kontrola toga u koju se uključilo i Ministarstvo.

D. Kišić istaknuo je da se mora uložiti dodatni napori s obzirom na to koliko je već investirano u tu Poduzetničku zonu da se ta zona uredi i privede svrsi. Vijećnik je istaknuo da njega više brine što imamo tu ljude koji su u predizborno vrijeme puno obećavali da će nam pomoći na neki način, a vidimo sada da je ta pomoć izostala i od tih ljudi i od saborskih zastupnika s našeg područja. Treba vidjeti da li ima mogućnosti da se ova Poduzetnička zona privede svrsi, da vidi i načelnik da li može tu tko pomoći da se zona stavi u funkciju. Ako je potrebno treba napraviti i kreditno zaduženje jer Općina će sigurno imati veće koristi od tog kreditnog zaduženja nego od nečeg drugog.

A. Ptiček odgovorila je da joj je drago što se postavlja to pitanje. Bilo je na početku govoreno o pomoći Ministarstva poduzetništva i tu je problem što Općina nije opravdala svoj dio sredstava koji ona treba uložiti u Poduzetničku zonu i zato nismo mogli prijavljivati daljnje projekte za zonu tom Ministarstvu. Drugo je to što se na određene natječaje ne možemo javiti jer smo već u postupku opremanja poduzetničke zone, dok za neke natječaje moramo već imati 25% zone u funkciji. Nije da se neće jer su svakodnevno razgovori i sa ministrima i saborskim zastupnicima, ali ali postoje ti ograničavajući faktori koji se ne mogu izbjeći.

D. Kišić istaknuo je da su prijašnji saborski zastupnici i ministri imali puno više sluha za općinske projekte i puno više se napravilo, a sada nam ta podrška i taj suport izostaje. Vijećnik je istaknuo da je to želio reći, a ne da je za to kriva predsjednica.

A. Ptiček odgovorila je da je u ranijim godinama bilo puno manje ograničavajućih faktora kod ulaganja.

V. Kolarić odgovorio je da nije po svim jedinicama lokalne samouprave tako kao kod nas. Drugdje se od strane države ulaže puno više na razne načine bez obzira na ograničenja.

B. Mavrek postavio je pitanje da li Ivkom može napraviti letke za građane koje će im podijeliti prilikom sakupljanja smeća. Takvi letci trebali bi se dostaviti građanima i na taj način bi ih se obavijestilo u koje vreće se odlaže kakvo smeće, gdje se vreće mogu nabavi, informacije o kontejnerima i sl. jer nisu svi informirani i puno ih nema pristup internetu. Vijećnik je postavio pitanje da li je u Proračunu predviđeno uređenje Poduzetničke zone.

Načelnik je odgovorio da je za ovu godinu osigurano milijun i nešto tisuća kuna za Poduzetničku zonu kako bi se ona stavila u funkciju. Istaknuo je da je on je razgovarao sa direktorom Ivkom-a po prijedlogu gđe. Blanke i bilo mu je obećano da će informirati građane sa letcima, ali vidi da nisu to napravili, pa će ponovno razgovarati sa direktorom Ivkom-a da se građani obavijeste.

D. Kišić istaknuo je da je bilo rečeno da je Ivkom zainteresiran za proširenje vodovodne mreže na područje Maruševca. To bi trebalo podržati jer je to jako kvalitetna voda.

Načelnik je odgovorio da postoji ta mogućnost samo za proširenje Ivkom-a sa vodovodnom mrežom iz Cerja Nebojse na dio Maruševca, ali dalje ne. Trenutno se sve radi na tome da se u budućnosti spoje ti distributeri u jedno i da Ivkom sa svojom vodom potpomaže Varkom.

Predsjednica je za sjednicu predložila slijedeći

**DNEVNI RED:**

1. Pitanja i prijedlozi vijećnika

2. Usvajanje zapisnika sa 12. sjednice Općinskog vijeća Općine Maruševec održane

13. ožujka 2015.g.

3. Donošenje Zaključka o prihvaćanju Izvješća o izvršenju Proračuna Općine Maruševec za

2014. godinu

4. Izvješće općinskog načelnika o korištenju proračunske zalihe Proračuna Općine

Maruševec u razdoblju od 01.07. – 31.12.2014. godine

5. Donošenje Zaključka o prihvaćanju Izvješća općinskog načelnika o realizaciji Programa

gradnje objekata i uređaja komunalne infrastrukture za razdoblje 2014. godine

6. Donošenje Zaključka o prihvaćanju Izvješća općinskog načelnika o realizaciji Programa

održavanja komunalne infrastrukture i raspodjele sredstava komunalne naknade za 2014.

godinu

7. Rasprava o prijedlozima za izmjenu i dopunu Poslovnika Općinskog vijeća Općine

Maruševec

8. Donošenje Odluke o naknadi za rad zamjenika općinskog načelnika koji dužnost obnaša

bez zasnivanja radnog odnosa

9. Donošenje Odluke o izmjenama Odluke o plaći i drugim pravima općinskog načelnika

iz radnog odnosa

10. Donošenje Odluke o dobitnicima javnih priznanja Općine Maruševec u 2015. godini

* Dnevni red je jednoglasno prihvaćen.

**Točka 1.**

- T. Šagi – dao je primjedbu na zapisnik da u točki 4. za stavke 27.-31., te na poziciji 39. nije prihvaćeno povećanje od 25% cijene za radne dane izvan radnog vremena „Markom“-a d.o.o.

- Općinsko vijeće primjedbu je jednoglasno prihvatilo.

- Općinsko vijeće jednoglasno donosi

**ZAKLJUČAK**

Usvaja se zapisnik sa 12. sjednice Općinskog vijeća Općine Maruševec održane 13. ožujka 2015. godine, sa usvojenom primjedbom.

**Točka 2.**

Načelnik je obrazložio Izvješće o izvršenju Proračuna Općine Maruševec za 2014. godinu.

D. Kišić istaknuo je iz Izvješća vidljivo da se poslovalo se u maniru dobrog poduzetnika i nije bilo minusa. Lijepo je dok općina pozitivno posluje, ali ta sredstva koja jesu svakako treba i plasirati. Ne biti u minusu ali te novce treba oplemeniti i plasirati i to prije svega u poduzetničku zonu gdje nam najviše trebaju.

J. Špoljar istaknuo je da je u stavci naknada za eksploataciju jako malo izvršenje. Vijećnik je naglasio da bi se osvrnuo na MO D. Ladanje gdje je izvršenje u 96%-tnom iznosu, a ako se sjetimo kolege Peharda on je rekao da se ništa ne radi u D. Ladanju, a isti iznosi su i po drugim MO, tako da ima osjećaj kao da se tu nešto balansiralo. Kolika je stvarno transparentnost tih radova i stvarno izvršenje. Čovjek iz D. Ladanja veli da se tu ništa nije radilo a izvršeno je 96%. Gospodin Peharda cijele godine davao je kritike da se ništa ne poduzima.

Načelnik je odgovorio da za sve izvedene radove postoje narudžbenice, radni nalozi i računi sa potpisima predsjednika mjesnih odbora. Tokom godine nastojalo se napraviti sve ono što je sa Mjesnim odborima bilo dogovoreno i što je bilo u planu pojedinog Mjesnog odbora i planu Proračuna. Sve fakture mogu se u računovodstvu provjeriti.

Svi radovi po mjesnim odborima izvode se pod nadzorom Mjesnog odbora, a svaku fakturu najprije potpisuje predsjednik Mjesnog odbora, a tek nakon toga on kao načelnik i tek tada se faktura plaća.

B. Glavica Ječmenica istaknula je da se iz izvršenja Proračuna vidi da porez na kuće za odmor za dvorac još nije naplaćen. Žalba je očito još na Ministarstvu. Vijećnica postavlja pitanje da li je poslana požurnica Ministarstvu.

Načelnik je odgovorio da je poslana požurnica, ali još nema odgovora.

B. Glavica Ječmenica postavila je pitanje zašto je prisutna velika razlika u utrošku električne energije po društvenim domovima. Najveću potrošnju ima društveni dom Jurketinec.

Načelnik je odgovorio da je tu u pitanju društveni dom Jurketinec i Nogometni klub Omladinac. Nogometni klub imaju spojen bojler za tuširanje na društveni dom i Općina plaća tu struju i to nije moguće razdvojiti, ali zato NK Omladinac dobiva iz Proračuna manje sredstava od NK Rudara 47 jer Općina Omladincu plaća struju.

Općinsko vijeće sa 11 glasova za i 3 glasa protiv donosi

**Z A K L J U Č A K**

**o prihvaćanju Izvješća o izvršenju Proračuna**

**Općine Maruševec za 2014. godinu**

**I**

Prihvaća se Izvješće o izvršenju Proračuna Općine Maruševec za 2014. godinu.

**II**

Izvješće o izvršenju Proračuna Općine Maruševec za 2014. godinu i Tablični dio izvršenja Proračuna Općine Maruševec za 2014. godinu čine sastavni dio ovog Zaključka.

**III**

Višak prihoda nad rashodima u iznosu od =1.607.526,61 kuna koristiti će se za podmirenje tekućih izdataka Proračuna Općine Maruševec u 2015. godini.

## IV

Ovaj Zaključak stupa na snagu osmog dana od dana objave u „Službenom vjesniku Varaždinske županije“.

**Točka 3.**

Načelnik je obrazložio Izvješće o korištenju proračunske zalih Proračuna Općine Maruševec u razdoblju od 01.07. do 31.12.2015. godine.

J. Špoljar postavio je pitanje u vezi točke broj 10. iz Izvješća koja se odnosi na račun Markom-a za izradu i ugradnju IPARD ploča. Vijećnik postavlja pitanje da li nije logično da se njima plati samo postava ploča ako su ih postavljali, a ne i izrada jer oni nisu radili te ploče.

Načelnik je odgovorio da u Izvješću piše izrada i ugradnja jer tako piše i na Markom-ovom računu, a on je tako napisao na računu jer su bile kupljenje samo table, a Markom je morao kupiti cijevi i željezo, napraviti stalke i betonske glave, te sve to povariti i izbetonirati i tek onda postaviti, tako da nije bila samo postava, nego i izrada znakova.

Općinsko vijeće jednoglasno donosi

**ZAKLJUČAK**

I

Prihvaća se Izvješće općinskog načelnika o ostalim nespomenutim financijskim rashodima – izdvojenim sredstvima u stalnu pričuvu Proračuna Općine Maruševec za razdoblje od 01.07.2014. – 31.12.2014. godine.

II

Izvješće iz točke I sastavni je dio ovog Zaključka.

**Točka 4.**

Načelnik je obrazložio Izvješće o realizaciji Programa gradnje objekata i uređaja komunalne infrastrukture za razdoblje 2014. godine.

J. Špoljar istaknuo je da ima primjedbu što se tiće Izvješća, za odvodnju oborinskih voda utrošeno je 40.000 kuna, zna da su kopani kanali kod Pušeca i i kod Ivka. Da li se to odnosi samo na te kanale jer to je veliki iznos.

Načelnik iznos od 40.000 kuna odnosi se na sve kanale na području Općine i na te navedene, ali i na one u MO IV i MO V, odnosno u svim mjesnim odborima. To je samo dio koji je plaćen iz komunalne naknade, a postoji i drugi dio koji je za iskop kanala plaćen iz redovnih sredstava Proračuna.

J. Špoljar istaknuo je da smatra da je iskop ovih dvaju kanala čista bedastoća. Ti kanali ne rješavaju problem poplava, a jedan zadire i u privatno zemljište i tu bi moglo biti probelma, ne zna tko je dao nalog da se ti kanali tu kopaju.

Načelnik je odgovorio da je nalog za kopanje ovih kanala dao on. Pernar kao vlasnik zemljišta bio je pozvan na lice mjesta prije nego se kanal počeo kopati i sam je kotačem odredio gdje će se kopati i tu nema nikakvih problema. Ovi kanali bili su nužno potrebni i zato su otvoreni jer treba spriječiti poplavljivanje, a kanali će se morati kopati i dalje.

Općinsko vijeće jednoglasno donosi

**ZAKLJUČAK**

I

Prihvaća se Izvješće Općinskog načelnika Općine Maruševec o realizaciji Programa gradnje objekata i uređaja komunalne infrastrukture za razdoblje 2014. godine.

II

Izvješće iz točke I sastavni je dio ovog Zaključka.

**Točka 5.**

Načelnik je obrazložio Izvješće o realizaciji Programa održavanja komunalne infrastrukture i raspodjele sredstava komunalne naknade za 2014. godinu

Općinsko vijeće jednoglasno donosi

**ZAKLJUČAK**

I

Prihvaća se Izvješće Općinskog načelnika Općine Maruševec o realizaciji Programa održavanja komunalne infrastrukture i raspodjele sredstava komunalne naknade za 2014. godinu.

II

Izvješće iz točke I sastavni je dio ovog Zaključka.

**Točka 6.**

Načelnik je obrazložio da je odmah na početku rada ovog sastava Općinskog vijeća bila primjedba vijećnika da treba napraviti neke izmjene Poslovnika Općinskog vijeća Općine Maruševec, ali nije evidentirano koje. Načelnik je istaknuo da želi dati mogućnost svim vijećnicima da daju svoj prijedlog poboljšanja Poslovnika i eventualno Statuta, budući da su ova dva akta povezana. Predložio je da vijećnici koji imaju prijedlog svoj prijedlog napišu u pismenom obliku i dostave ga u Jedinstveni upravni odjel Općine koji će dalje sve prijedloge proslijediti Komisiji za statut, poslovnik i normativnu djelatnost. Prilikom davanja prijedloga vijećnici trebaju voditi računa da postoje zakoni i procedure kojih se treba pridržavati.

B. Glavica – Ječmenica istaknula je da je ona već duže vrijeme predlagala izmjene i dopune Poslovnika, vidi da ljudi dolaze do nekih spoznaja koje bi trebalo ugraditi u Poslovnik, vidi da se neke stvari trebaju mijenjati, ali sve treba biti u skladu sa zakonom jer postoje određena pravila kojih se moramo držati.

D. Korpar istaknula je da je bitno da se prilikom davanja prijedloga poštuju odredbe Zakona o lokalnoj i područnoj (regionalnoj) samoupravi i Zakona o izboru predstavničkih tijela jedinica lokalne i područne (regionalne) samouprave jer sve izmjene i dopune moraju biti sukladne odredbama navedenih Zakona.

Predsjednica je izvijestila da svi vijećnici imaju rok od 30 dana za dostavu prijedloga za izmjene i dopune Poslovnika Općinskog vijeća. Pisani prijedlozi dostavljaju se u Jedinstveni upravni odjel Općine Maruševec za Komisiju za statut, poslovnik i normativnu djelatnost.

**Točka 7.**

Načelnik je izvijestio da zamjenik načelnika prima naknadu za volonterski rad, ali je svojom izjavom koja je dostavljena vijećnicima predložio mu se naknada za volonterski rad ukine radi toga jer trenutno nije u mogućnosti stalno biti u Općini.

D. Peharda istaknuo je da je bilo je rečeno od strane predsjednika MO III da je zamjenik načelnika rekao da se odriče naknade u korist igrališta u Donjem Ladanju.

Načelnik je odgovorio da se to ne može primijeniti u ovom slučaju jer zamjenik načelnika ne radi, to bi bilo ukoliko bi radio, a odrekao se naknade.

V. Kolarić sada postoje slobodna sredstva za naknadu za rad predsjednika MO i rad vijećnika jer će se osloboditi sredstva koja su u proračunu bila predviđena za naknadu zamjeniku načelnika.

B. Glavica Ječmenica istaknula je da je to moralni čin zamjenika načelnika koji je za svaku pohvalu jer ne znači da on neće biti nazočan do kraja godine u Općini, ali ipak se odrekao ove naknade. Ona je protiv takve Odluke za 170,00 kuna po sjednici. U članku 3. bilo je rečeno za sjednice izvan radnog vremena, ali to je posve deplasirano. Načelnik ne može naknadu za sjednice primati jer je to njegov posao i njegova obaveza jer on nema određenog radnog vremena. Naknada za sjednice za načelnika bila bi suprotna Zakonu o sprječavanju sukoba interesa. Vijećnica je istaknula da je ovo Općinsko vijeće na polovici mandata i nemam još uvijek pročelnika Jedinstvenog upravnog odjela. Općina Maruševec je jedna od najvećih Općina. Imamo najljepšu zgradu. Imamo kvalitetne zaposlenike koji znaju raditi svoj posao ali nemamo pročelnika. Načelnik je odgovoran za zakonitost i ustavnost i načelnik prema tome krši zakon. Ovo se već zove namjera ili politička želja ili volja da se to ne napravi. Zbog toga onda i Vijeće preuzima odgovornost, budu da to tolerira. Vijećnica istiće da je već predlagala i ponovno predlaže da načelnik hitno imenuje vršitelja dužnosti pročelnika i raspiše natječaj za pročelnika. Piše u Statutu da vijećnici postavljaju pitanja pročelniku, a sada nemaju kome postaviti pitanja za pročelnika, osim načelniku. To što nema pročelnika definitivno nije dobro, a imenovanje pročelnika bilo bi ujedno rasterećenje obveza kojima se načelnik ne bi trebao baviti.

Načelnik je odgovorio da se radi rasterećenje troškova Proračuna nije se išlo na imenovanje pročelnika Jedinstvenog upravnog odjela. Bilo je već na skupovima rečeno da treba imenovati pročelnika. Načelnik je istaknuo da je točno da to zakon nalaže i idemo zapošljavati ako to treba. Slaže se sa time i ako je tako idemo raspisati natječaj.

V. Kolarić istaknuo je da bi to onda bilo dodatno zapošljavanje.

B. Glavica – Ječmenica odgovorila je da uopće ne treba sa time zapošljavati nove ljude i stvarati dodatne troškove za Općinu jer mi u Općini već imamo zaposlene kvalitetne i sposobne ljude koji to već rade i znaju to raditi. Imenovanje pročelnika je zakonska obaveza i to treba poštivati. Neka se ljudi koji već rade postave za vršitelja dužnosti i neka se raspiše natječaj i provede procedura.

D. Kišić istaknuo je da je gospođa Blanka u pravu i ovu zakonsku obavezu treba ispoštovati. Nemamo mogućnosti za novo zapošljavanje jer to proizvodi nove troškove i za to nema opravdanja, ali to treba riješiti i iznaći mogućnost da se to sprovede unutar Jedinstvenog upravnog odjela.

V. Kolarić naglasio je da se slaže sa iznijetim prijedlozima i neka načelnik to odradi

J. Špoljar istaknuo je da se slaže sa inicijativom vijećnice Blanke i da se to odradi unutar Jedinstvenog upravnog odjela.

- Općinsko vijeće sa 10 glasova ZA, 3 PROTIV i 1 SUZDRŽAN donosi

**ODLUKU**

**o naknadi za rad zamjenika općinskog načelnika**

**koji dužnost obnaša bez zasnivanja radnog odnosa**

Članak 1.

Ovom Odlukom određuje se naknada za rad zamjenika općinskog načelnika koji dužnost obnaša bez zasnivanja radnog odnosa.

Članak 2.

Zamjenik općinskog načelnika koji dužnost obavlja bez zasnivanja radnog odnosa ostvaruje pravo na:

* naknadu troškova za svako prisustvo na sjednici Općinskog vijeća i radnih tijela Općine Maruševec u neto iznosu od 170,00 kuna, a nazočnost se dokazuje i utvrđuje izvodom iz zapisnika sa sjednice i
* naknadu troškova za službena putovanja izvršena za potreba Općine Maruševec, prema priloženoj dokumentaciji sa službenog puta.

Članak 3.

Danom stupanja na snagu ove Odluke prestaje važiti Odluka o naknadi za rad zamjenika općinskog načelnika koji dužnost obnaša bez zasnivanja radnog odnosa („Službeni vjesnik Varaždinske županije“ broj 19/10).

Članak 4.

Ova Odluka stupa na snagu prvog dana od dana objave u „Službenom vjesniku Varaždinske

županije“.

**Točka 8.**

Načelnik je obrazložio prijedlog Odluke o izmjenama Odluke o plaći i drugim pravima općinskog načelnika iz radnog odnosa. Istaknuo je da je za načelnika bila određena osnovnica za obračun plaće državnih dužnosnika koja se već četiri puta smanjivala, te se sa početnog iznosa od 4.630,14 kuna smanjila na 3.890,00 kuna, tako da je i njegova neto plaća sada smanjena sa 7.900 kuna na 6.900 kuna, kroz navedeno smanjivanje osnovice. Članak 6. se također briše jer se isplata po tom članku, a prema njegovom nalogu ne primjenjuje već od prošle godine. Ovom izmjenom za obračun plaće utvrdila bi se fiksna osnovica u iznosu od 4.630,14 kuna koja je bila na snazi prilikom donošenja same Odluke.

Općinsko vijeće jednoglasno donosi

**ODLUKU**

**o izmjeni Odluke o plaći i drugim pravima**

**općinskog načelnika iz radnog odnosa**

Članak 1.

U Odluci o plaći i drugim pravima općinskog načelnika iz radnog odnosa objavljenoj u „Službenom vjesniku Varaždinske županije“, broj 19/10 članka 4. mijenja se i glasi:

„Za obračun plaće općinskog načelnika utvrđuje se osnovica u iznosu od 4.630,14 kuna bruto.“

Članak 2.

U Odluci o plaći i drugim pravima općinskog načelnika iz radnog odnosa briše se

članak 6.

Članak 3.

Ova Odluka stupa na snagu prvog dana od dana objave u „Službenom vjesniku

**Točka 9.**

Predsjednica A. Ptiček obrazložila je prijedlog Odluke o dobitnicima javnih priznanja Općine Maruševec u 2015. godini

- Općinsko vijeće jednoglasno donosi

**O D L U K U**

**O DOBITNICIMA JAVNIH PRIZNANJA OPĆINE**

**MARUŠEVEC U 2015. GODINI**

**Članak 1.**

Ovom Odlukom određuju se dobitnici javnih priznanja Općine Maruševec u 2015. godini.

**Članak 2.**

Plaketa Općine Maruševec dodjeljuje se

* ANITI I STJEPANU BAHUN iz Biljevca 43A – za humanost kroz posvajanje i udomljavanje 6-ero djece;
* posthumno VERONI PODBOJEC iz Maruševca 3 za doprinos očuvanju tradicije,

kulturne baštine i običaja maruševečkog kraja;

* posthumno VJEKOSLAVI VRBANEC iz Biljevca 25 za doprinos očuvanju tradicije,

kulturne baštine i običaja maruševečkog kraja.

**Članak 3.**

Javna priznanja utvrđena ovom Odlukom izraditi će se u obliku utvrđenom Odlukom o javnim priznanjima Općine Maruševec, a uručiti će se dobitnicima na svečanoj sjednici prigodom Dana Općine Maruševec.

**Članak 4.**

Ova Odluka stupa na snagu danom donošenja.

Predsjednica Općinskog vijeća i načelnik izvijestili su vijećnike o Programu proslave Dana Općine Maruševec.

Sjednica je završila sa radom u 20,55 sati.

Voditelj zapisnika PREDSJEDNICA

OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Dragica Korpar, mag.oec./ /Andreja Ptiček, mag.nov./